Under karnevallet lørdag i Aalborg blev en 24-årig mand stukket med kniv i maven på Vesterå i det centrale Aalborg. Den 22-årige formodede gerningsmand blev anholdt samme dag ved en dramatisk anholdelse, hvor betjente måtte tage peberspray i brug for at anholde manden, der også forsøgte at stikke af fra politiet, inden en hundepatrulje fik fat i ham. - Manden er varetægtsfængslet i foreløbigt tre uger for grov vold, og vi har en meget stærk formodning om, hvem hans medgerningsmand er, og ham leder vi målrettet efter nu, siger politikommissær ved Nordjyllands Politi, Jens Møller Søgård. En 14-årige pige anmeldte lørdag en voldtægt i forbindelse med et toiletbesøg omkring Bispensgade og Vesterbro. Det overordnede billede af karnevallet er ellers positivt med omkring 75.000 deltagere i optaget og 100.000 tilskuere i Aalborgs gader.

Opsummering:
En 22-årig mand er fængslet for knivstikkeri under lørdagens karneval. Politiet jagter medgerningsmand.